open-index/open-wikipedia-markdown huggingface dataset:
คอลส์ครูนา

**คอลส์ครูนา** () เป็นเมืองในประเทศสวีเดน เมืองหลักของเทศมณฑลเบลียกิงเงอ ตั้งอยู่ทางตอนใต้ของประเทศ มีประชากร 35,212 คนในปี ค.ศ. 2010 เป็นเมืองเดียวในสวีเดนที่มีสถาปัตยกรรมแบบบารอก เป็นที่ตั้งฐานทัพเรือที่สำคัญ มีอู่ต่อเรือ ท่าเรือประมง และโรงงานผลิตอุปกรณ์เกี่ยวกับการเดินทาง

## อ้างอิง

หมวดหมู่:เมืองในประเทศสวีเดน
นกกาน้ำเล็ก

**นกกาน้ำเล็ก** (; ) เป็นนกชนิดหนึ่ง ในวงศ์นกกาน้ำ (Phalacrocoracidae)

เป็นนกกาน้ำขนาดเล็ก มีความยาวจากปลายปากถึงปลายหาง 51-56 เซนติเมตร น้ำหนัก 360-525 กรัม ความกว้างระหว่างปลายปีกทั้งสอง 90 เซนติเมตร ตัวผู้และตัวเมียมีลักษณะเหมือนกัน ขนตามลำตัวมีสีดำเหลือบน้ำเงิน ตรงปีกมีสีน้ำตาลปน บริเวณรอบตามีจุดสีขาวขนาดเล็ก ใต้คางมีสีครีม แต่ขนชุดนอกและในฤดูผสมพันธุ์แตกต่างกัน นอกฤดูผสมพันธุ์ ปากสีเนื้อแกมเทาหม่น ขนทั่วทั้งหัว, ลำคอ, ลำตัว ปีกและหางสีน้ำตาลแกมดำ แต่ขนบริเวณไหล่และปีกสีค่อนข้างเทา แต่ขอบขนสีดำ คางค่อนข้างขาว ในฤดูผสมพันธุ์ ปากสีค่อนข้างดำ หัว, ลำคอ, อก, ท้อง, สีข้างและขนคลุมใต้โคนหางเปลี่ยนเป็นสีดำเหลือบน้ำเงินและเขียว บนกระหม่อมขนคลุมหู และท้ายทอยมีลายริ้วสีขาว

พบกระจายพันธุ์ในทวีปยุโรป, แอฟริกา และในทวีปเอเชีย ได้แก่ อินเดีย, จีน, พม่า, อินโดจีน, มาเลเซีย, ชวา และในประเทศไทยพบทั่วไปทุกภาค  จัดเป็นนกกาน้ำชนิดที่พบได้บ่อยที่สุด

อาศัยอยู่ตามหนองบึง, แม่น้ำ, ลำคลอง หรือท้องนา จับปลาขนาดเล็กจำพวกปลาตะเพียนกินเป็นอาหาร ส่วนใหญ่ชอบอยู่ตามลำพัง บางครั้งอาจพบอยู่รวมกันเป็นฝูงบ้าง ชอบดำน้ำไล่จับปลาเป็นอาหาร เมื่อขึ้นจากน้ำมักจะยืนกางปีกตากแดดให้ขนแห้ง

นกกาน้ำเล็กผสมพันธุ์ในราวเดือนกรกฎาคม ทำรังอยู่บนต้นไม้ใหญ่รวมกันหลายรังบนต้นเดียวกัน ทำรังด้วยกิ่งไม้เล็ก ๆ ขัดสานไว้อย่างหยาบ ๆ และวางไข่ครั้งละ 2-4 ฟอง  จัดเป็นสัตว์ป่าคุ้มครองในประเทศไทย

## อ้างอิง

## แหล่งข้อมูลอื่น

เล็ก
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
นกกาน้ำเล็ก (สกุล)

**นกกาน้ำเล็ก** เป็นสกุลของนกสกุลหนึ่ง ในวงศ์นกกาน้ำ (Phalacrocoracidae) ใช้ชื่อสกุลว่า *Microcarbo*
เดิมเคยถูกจัดให้เป็นสกุลย่อยของ *[[Phalacrocorax]]* แต่ปัจจุบันได้รับการยอมรับให้เป็นสกุลต่างหาก จากสภาปักษีวิทยานานาชาติ (IOC) จากการที่มีรูปร่างที่เล็กกว่านกกาน้ำสกุล *Phalacrocorax* โดยชนิดที่รับได้การจัดแยกมาได้แก่

* *[[Microcarbo coronatus]]*
* *[[Microcarbo niger]]*
* *[[Microcarbo melanoleucos]]*
* *[[Microcarbo pygmeus]]*
* *[[Microcarbo africanus]]*

## อ้างอิง
* Christidis, L., and W. E. Boles. 2008. *Systematics and taxonomy of Australian birds*. CSIRO Publishing, Collingwood, Victoria, Australia.
* Gill, F., and D. Donsker (eds.). 2010. *IOC World Bird Names* (Version 2.4). Available at http://www.worldbirdnames.org/ (Accessed 12 May 2010).
* Kennedy, M., R. D. Gray, and H. G. Spencer. 2000. The phylogenetic relationships of the shags and cormorants: can sequence data resolve a disagreement between behavior and morphology? Molecular Phylogenetics and Evolution 17: 345-359.
* Siegel-Causey, D. 1988. Phylogeny of the Phalacrocoracidae. Condor 90: 885-905. Available at http://elibrary.unm.edu/sora/Condor/files/issues/v090n04/p0885-p0905.pdf  (Accessed 13 May 2010).

## แหล่งข้อมูลอื่น

เล็ก
แผ่นดินไหวในประเทศกัวเตมาลา พ.ศ. 2555

**แผ่นดินไหวในประเทศกัวเตมาลา พ.ศ. 2555** เกิดเมื่อวันที่ 7 พฤศจิกายนในเวลา  โดยมีแรงสั่นในมาตราขนาดโมเมนต์ที่ 7.4 และมาตราเมร์กัลลีสูงสุดที่ VII (*แรงมาก*) จุดเหนือศูนย์เกิดแผ่นดินไหวอยู่ในมหาสมุทรแปซิฟิก ซึ่งอยู่ทางใต้ของ Champerico ในจังหวัด Retalhuleu 

มีรายงานการสั่นไหวในกัวเตมาลาและพื้นที่บางส่วนของเม็กซิโก, เอลซัลวาดอร์, เบลีซ, ฮอนดูรัส, นิการากัว และคอสตาริกา และมีรายงานความเสียหายในประเทศกัวเตมาลาหลายเมือง เช่น San Marcos, Quetzaltenango และกัวเตมาลาซิตี เมืองหลวงของประเทศ จากนั้นศูนย์เตือนภัยสึนามิในมหาสมุทรแปซิฟิกรายงานเตือนถึงความเป็นไปได้ที่จะเกิดสึนามิในรัศมีจุดศูนย์กลางของแผ่นดินไหวที่ 

ด้วยจำนวนผู้เสียชีวิตที่ 48 คน ทำให้เป็นแผ่นดินไหวที่รุนแรงและอันตรายที่สุดในกัวเตมาลาพบมาตั้งแต่แผ่นดินไหวใน พ.ศ. 2519

## อ้างอิง

## แหล่งข้อมูลอื่น
*

กัวเตมาลา 2555
กัวเตมาลา 2555
ดูนเลเร

**ดูนเลเร** (Dún Laoghaire) หรือ **ดันลิรี** (Dunleary) เป็นเมืองชายทะเลในประเทศไอร์แลนด์ ตั้งอยู่ทางตะวันออกของประเทศ ด้านตะวันออกเฉียงใต้ของดับลินเคาน์ตี บนฝั่งด้านใต้ของอ่าวดับลิน อยู่ทางตอนใต้ของกรุงดับลินราว 12 กม. ในระหว่างปี ค.ศ. 1821 ถึง 1921 รู้จักในชื่อทางการว่า **คิงส์ทาวน์** (Kingstown) เมืองมีการทำประมงและเป็นศูนย์กลางการแข่งขันกีฬาเรือยอช์ตที่มีชื่อเสียง

## อ้างอิง

หมวดหมู่:เมืองในประเทศไอร์แลนด์
โรงเรียนศรีตระกูลวิทยา

โรงเรียนศรีตระกูลวิทยา ตั้งอยู่เลขที่ ๑๒๙ ตำบลศรีตระกูล  อำเภอขุขันธ์  จังหวัดศรีสะเกษ  สังกัดสำนักงานเขตพื้นที่การศึกษามัธยมศึกษา เขต ๒๘  สำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติโรงเรียนศรีตระกูลวิทยา
โรงเรียนศรีตระกูลวิทยา  ตั้งอยู่เลขที่  ๑๒๙  หมู่  ๒  ตำบลศรีตระกูล อำเภอขุขันธ์  จังหวัดศรีสะเกษ  เดิมชื่อโรงเรียนขุขันธ์ (สาขาตาอุด)  โดยเปิดรับสมัครนักเรียนที่จบชั้นประถมศึกษาปีที่ ๖  ในพื้นที่บริการเข้าเรียนต่อในระดับมัธยมศึกษาปีที่ ๑ ประจำปีการศึกษา ๒๕๓๔  จำนวน  ๔๔  คน เป็นนักเรียนชาย ๒๐ คน  นักเรียนหญิง  ๒๔  คน โดยได้รับความอนุเคราะห์ช่วยเหลือจากหลวงพ่อวัดบ้านเคาะ ให้ใช้ศาลาวัดเป็นสถานที่เรียนรวมทั้งร่วมกันรณรงค์ให้นักเรียนเข้าเรียนต่อ  มอบทุนการศึกษา ทุนอาหารกลางวัน และอุปกรณ์การเรียนการสอนแก่โรงเรียน  ต่อมาโรงเรียนได้มีผู้ดูแลสาขา คือ 
*๑. นายวิรัตน์ น้อยพรหม  ผู้ดูแลสาขา
*๒. นายสิทธิพร อุทธิเสน  ผู้ช่วยดูแลสาขา
เมื่อวันที่ ๒๖ พฤษภาคม ๒๕๓๘ กรมสามัญศึกษา  มีคำสั่งแต่งตั้งให้ นางสาวอรพิน จูมสีมา 
มาดำรงตำแหน่งครูใหญ่ 
*พ.ศ. ๒๕๓๙ เปิดสอนระดับ ม.๑-ม.๔ มีนักเรียนทั้งสิ้น ๓๗๒ คนรวม ๑๑ ห้องเรียน มีครู ๙ คน
*พ.ศ. ๒๕๔๒ เปิดสอนระดับ ม.๑-ม.๕ มีนักเรียนทั้งสิ้น๔๔๑ คนรวม ๑๓ ห้องเรียน มีครู ๑๐ คน
*พ.ศ. ๒๕๔๓-๒๕๔๗ เปิดทำการสอนระดับ ม.๑-ม.๖ มีนักเรียนทั้งสิน ๕๕๒ คน รวม ๑๖ ห้องเรียน มีครู ๑๑ คน
*พ.ศ. ๒๕๔๘ เปิดทำการสอนระดับ ม.๑- ม.๖ มีนักเรียนทั้งสิ้น ๕๑๙ คน รวม ๑๖ ห้องเรียน มีครู ๑๐ คน

## ทำเนียบผู้บริหารโรงเรียนศรีตระกูลวิทยา

## อ้างอิง

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาศรีสะเกษ ยโสธร
หมวดหมู่:โรงเรียนในจังหวัดศรีสะเกษ
หมวดหมู่:สิ่งก่อสร้างในอำเภอขุขันธ์
พัทยา เปี่ยมคุ้ม

**พัทยา เปี่ยมคุ้ม** หรือ **โค้ชเอ๋** เป็นอดีตนักกีฬาสโมสรฟุตบอลการท่าเรือไทย และเป็นอดีตผู้ฝึกสอนฟุตซอลทีมชาติไทย โดยปัจจุบันเขาทำหน้าที่เป็นหัวหน้าผู้ฝึกสอนสโมสรฟุตซอลห้องเย็นท่าข้าม ทั้งนี้ เขายังได้รับการยกย่องในฐานะผู้ฝึกสอนให้แก่ฟุตซอลทีมชาติเวียดนาม ที่สามารถเข้าสู่รอบชิงชนะเลิศในระดับนานาชาติได้เป็นครั้งแรกในประวัติศาสตร์

ในปี พ.ศ. 2556 พัทยา ได้ทำหน้าที่เป็นหัวหน้าผู้ฝึกสอนฟุตซอลหญิงทีมชาติไทย โดยในการแข่งขันฟุตซอลในซีเกมส์ 2013 ที่จัดขึ้น ณ ประเทศพม่า ซึ่งทีมของเขาได้รับรางวัลเหรียญทอง

## ประวัติ
พัทยา เปี่ยมคุ้ม เคยเล่นให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 ภายหลังจากการเล่นในระดับอาชีพแล้ว เขาเป็นผู้ฝึกสอนให้แก่ฟุตซอลทีมชาติไทยและเวียดนาม โดยเป็นผู้ฝึกสอนทีมชาติไทยจนได้ตำแหน่งรองแชมป์เอเชียนอินดอร์เกมส์ 2007 และทีมชาติเวียดนามที่สามารถเข้าสู่รอบชิงชนะเลิศในการแข่งขันระดับนานาชาติได้เป็นครั้งแรก

พัทยายังได้ทำหน้าที่เป็นผู้ฝึกสอนให้แก่ฟุตซอลทีมชาติไทยในการแข่งขันฟุตซอลในซีเกมส์ 2011 ที่ซึ่งทีมชาติไทยได้รับรางวัลเหรียญทองจากการแข่งขันดังกล่าว และในเดือนกุมภาพันธ์ พ.ศ. 2555 พัทยาได้ทำหน้าที่เป็นผู้ฝึกสอนสโมสรฟุตซอลลำปางยูไนเต็ด ในการแข่งขันยูเอสเอ็มไทยแลนด์ฟุตซอลลีก 2011/12 ด้วยเช่นกัน

เดือนพฤษภาคม พ.ศ. 2555 พัทยาได้ร้องเรียนเรื่องไม่ได้รับความเป็นธรรมจากการถูกตัดสิทธิ์เข้ารับการอบรมผู้ฝึกสอนของรายการ เอเอฟซีฟุตซอลเลเวล 2 อย่างไรก็ตาม ทางฝ่ายประธานพัฒนาฟุตซอลแห่งชาติ ได้ชี้แจงว่าเอกสารไม่ครบดังที่กำหนดไว้ และได้พยายามติดต่อกับทางพัทยาแล้ว ในเดือนมิถุนายนของปีเดียวกันนี้ พัทยาได้ทำหน้าที่เป็นผู้คุมทีมสาระแนยูไนเต็ด ที่นำทีมโดยเกียรติศักดิ์ อุดมนาค ในการแข่งขันซูเปอร์สตาร์ลีก 2012 และเขายังได้ทำหน้าที่เป็นผู้คุมทีมโรงเรียนปทุมคงคา ในการแข่งขันฟุตซอลเจเพรส เพื่อสร้างเยาวชนจากโรงเรียนแห่งนี้ขึ้นมาร่วมกับทีมชุดใหญ่

## เกียรติประวัติ
;หัวหน้าผู้ฝึกสอนฟุตซอลชายทีมชาติไทย
* เหรียญทอง เหรียญทอง ฟุตซอลในซีเกมส์ 2007 ที่ประเทศไทย

;ผู้ช่วยผู้ฝึกสอนฟุตซอลชายทีมชาติไทย
* เหรียญทอง เหรียญทอง ฟุตซอลในซีเกมส์ 2011 ที่ประเทศอินโดนีเซีย

;หัวหน้าผู้ฝึกสอนฟุตซอลหญิงทีมชาติไทย
* เหรียญทอง เหรียญทอง ฟุตซอลในซีเกมส์ 2013 ที่ประเทศพม่า

## อ้างอิง

## แหล่งข้อมูลอื่น
* ประวัติสโมสรกีฬาราชประชา - Rajpracha Football Club 

หมวดหมู่:นักฟุตซอลชายชาวไทย
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้ฝึกสอนฟุตซอล
หมวดหมู่:ผู้ฝึกสอนทีมชาติ
หมวดหมู่:บุคคลจากโรงเรียนทวีธาภิเศก
ไวรัสไข้หวัดใหญ่ A H3N8

**ไวรัสอินฟลูเอนซา A H3N8** เป็นชนิดย่อย (subtype) หนึ่งของสปีชีส์ไวรัสอินฟลูเอนซา A ที่ระบาดในนก ม้า และสุนัข มีรายงานใน พ.ศ. 2555 ว่าพบไวรัสนี้ในแมวน้ำ
## อ้างอิง
นกแต้วแร้วป่าโกงกาง

**นกแต้วแร้วป่าโกงกาง** หรือ **นกแต้วแร้วป่าชายเลน** (; ) เป็นนกแต้วแร้วชนิดหนึ่ง

เดิมเคยถูกจัดให้เป็นชนิดย่อยของนกแต้วแร้วธรรมดา (*P. moluccensis*) แต่ปัจจุบันถูกจัดให้เป็นชนิดต่างหากแยกออกมา ซึ่งชื่อวิทยาศาสตร์มาจากภาษาละตินโดยคำว่า "megas" แปลว่า "ใหญ่" และ "rhynch" หรือ "rhunkhos" แปลว่า "ปาก" รวมความหมายคือ "นกที่มีปากใหญ่"

## ลักษณะ
นกแต้วแร้วป่าโกงกางเป็นนกขนาดเล็ก ความยาวจากปลายปากจดหาง 18-21 เซนติเมตร ลักษณะทั่วไปคล้ายนกแต้วแร้วธรรมดามาก เพียงแต่ว่านกแต้วแร้วป่าโกงกางบริเวณกระหม่อมเป็นสีน้ำตาลเข้มแทนที่จะเป็นสีดำเหมือนนกแต้วแร้วธรรมดา นอกจากนี้นกแต้วแร้วป่าโกงกาง
จะมีปากที่ใหญ่และยาวกว่าโดยยาวประมาณ 4.0 เซนติเมตร ในขณะที่นกแต้วแร้วธรรมดามีปากยาว 3.0 เซนติเมตร ใต้ท้องสีคล้ำกว่า คางสีออกขาว การจำแนกชนิดให้ดูจากลักษณะสีของลำตัวประกอบกับพื้นที่หากิน อันเป็นอุปนิสัยเฉพาะของนกชนิดนี้เป็นส่วนสำคัญในการจำแนกชนิด 

## พฤติกรรมและถิ่นอาศัย
thumb|200px|left|คลิปวีดีโอนกแต้วแร้วป่าโกงกาง ที่มาเลเซีย สิงหาคม ค.ศ. 1994
มีพฤติกรรมมักหากินตัวเดียวโดดเดี่ยว ด้วยการกระโดดหากินตามพื้นชายเลนที่น้ำทะเลลดลงแล้ว ชอบร้องตลอดเวลาที่หากิน เสียงคล้ายนกแต้วแร้วธรรมดาแต่เบาไม่ก้องกังวาน โดยร้องว่า "วิ๊วว วิ๊วว" เมื่อตกใจจะบินขึ้นต้นไม้ แต่ไม่สูงมากนัก บินเร็วและตรงแหล่งอาศัยหากิน อาศัยอยู่เฉพาะในป่าชายเลนซึ่งมีไม้ประเภทโกงกาง, เสม็ดขาว, เสม็ดแดง, ตะบูน, ทองหลางป่า หากินตามพุ่มไม้และพื้นดิน ในช่วงน้ำทะเลลดจะลงมาหากินแถวหาดเลน จับกุ้ง, ปู, หอย, ปูเปี้ยว และสัตว์ชายเลนหน้าดินชนิดมีและไม่มีเปลือกกิน นอกจากนี้ก็ขุดรังปลวก หากินปลวก ตัวอ่อนและไข่ของปลวก และแมลงตามพื้นดินหรือโคนไม้ใหญ่ ส่วนใหญ่จะพบหากินตามที่ดอนที่เป็นโคกหรือเนินสูงในป่าชายเลนมากกว่าตามพื้นที่มีรากหายใจของต้นโกงกางขึ้น เมื่ออิ่มจะขึ้นพักเกาะนอนตามกิ่งไม้ที่ทอดเอนเหนือน้ำหรือในที่รกทึบใกล้น้ำ ฤดูผสมพันธุ์ทำรังวางไข่ จับคู่ทำรังในเดือนมีนาคม-สิงหาคม รังคล้ายรังนกแต้วแร้วธรรมดา คือ เป็นรูปทรงกลมมีทางเข้าออกอยู่ด้านข้าง ภายนอกใช้กิ่งไม้เล็ก ๆ เป็นโครงแบบหลวม ๆ ปิดภายนอกด้วยใบไม้แห้ง, เส้นใยพืช หรือเถาวัลย์เส้นเล็ก ๆ ภายในเป็นแอ่งวางไข่ ปูพื้นรังด้วยรากฝอยของพืชหรือเส้นโครงใบที่พื้นใบย่อยสลายแล้วการแพร่กระจายพันธุ์ เป็นนกประจำถิ่นของบังคลาเทศ, สุมาตรา สำหรับเอเชียตะวันออกเฉียงใต้พบยาก หรืออาจพบบ่อยในบางท้องที่ตามชายฝั่งทะเลของพม่า, ชายฝั่งทะเลทางใต้ด้านตะวันตกของไทย, คาบสมุทรมลายู, มาเลเซียและสิงคโปร์ สำหรับประเทศไทยพบตามชายฝั่งทะเลในภาคใต้ด้านตะวันตก โดยแหล่งที่พบเห็นได้ง่ายและพบบ่อย คือ ป่าชายเลนในตัวอำเภอเมืองกระบี่ จังหวัดกระบี่

จัดเป็นสัตว์ป่าคุ้มครองตามกฎหมาย

## อ้างอิง

## แหล่งข้อมูลอื่น

* Mangrove Pitta bibliography
* นกแต้วแล้วป่าโกงกาง

หมวดหมู่:นกแต้วแร้ว
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกทะเล
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
อะนาปา

**อะนาปา** (; ) เป็นเมืองในประเทศรัสเซีย ตั้งอยู่ทางใต้ของประเทศส่วนที่อยู่ในทวีปยุโรป ทางตะวันตกของครัสโนดาร์ไคร บนชายฝั่งตอนเหนือของทะเลดำใกล้ทะเลอะซอฟ มีประชากร 58,990 คน (ค.ศ. 2010)

ตั้งเป็นเมืองป้อมปราการของชาวเติร์ก ใน ค.ศ. 1781 รัสเซียได้เข้ายึดครอง 2 ครั้ง และบูรณะเมืองขึ้นใหม่ ในที่สุดยังคงเป็นของรัสเซียตามเงื่อนไขในสนธิสัญญาอะเดรียโนปอล ค.ศ. 1829

หมวดหมู่:เมืองในประเทศรัสเซีย
หมวดหมู่:เมืองกรีซโบราณ
สมาชิกสภาผู้แทนราษฎรจังหวัดอุดรธานี

**จังหวัดอุดรธานี** มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2569)และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอุดรธานีมีสมาชิกสภาผู้แทนราษฎรคนแรก คือ **ขุนรักษาธนากร (กลึง เพาทธทัต)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายเฉลิมพล สนิทวงศ์ชัย, นายประจวบ ไชยสาส์น และนายรักเกียรติ สุขธนะ
* สมาชิกสภาผู้แทนราษฎรสตรีคนแรกของจังหวัดอุดรธานี คือ นางเตือนใจ นุอุปละ (จากการเลือกตั้ง พ.ศ. 2526)
* ตระกูลการเมืองที่ได้รับเลือกตั้งมากที่สุด คือ
** **สนิทวงศ์ชัย** (3 คน) ได้แก่ นายเฉลิมพล สนิทวงศ์ชัย นายอรรถพล สนิทวงศ์ชัย และนางสาวธิรดา สนิทวงศ์ชัย
** **ไชยสาส์น** (3 คน) ได้แก่ นายประจวบ ไชยสาส์น นายต่อพงษ์ ไชยสาส์น และนายจักรพรรดิ ไชยสาส์น
** **ขาวขำ** (3 คน) ได้แก่ นายวิเชียร ขาวขำ นางเทียบจุฑา ขาวขำ และนายวัชระพล ขาวขำ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต
### ชุดที่ 1–3; พ.ศ. 2476–2481

### ชุดที่ 4; พ.ศ. 2489

:
:
:

### ชุดที่ 5; พ.ศ. 2491–2492

### ชุดที่ 7; พ.ศ. 2495

:

### ชุดที่ 8–9; พ.ศ. 2500

:
:
:

### ชุดที่ 10; พ.ศ. 2512

:
:
:

### ชุดที่ 11; พ.ศ. 2518

:
:
:
:
:

### ชุดที่ 12–13; พ.ศ. 2519–2522

:
:
:
:
:
:
:
:

### ชุดที่ 14; พ.ศ. 2526

:
:
:
:

### ชุดที่ 15; พ.ศ. 2529

:
:
:
:
:
:

### ชุดที่ 16–18; พ.ศ. 2531–2535

:
:
:
:
:
:

* สำหรับการเลือกตั้งในเดือนกันยายน พ.ศ. 2535 ตั้งแต่วันที่ 1 ธันวาคม พ.ศ. 2536 เขตเลือกตั้งที่ 2 เป็นของจังหวัดหนองบัวลำภู

### ชุดที่ 19–20; พ.ศ. 2538–2539

:
:
:
:

### ชุดที่ 21–22; พ.ศ. 2544–2548

:
:
:
:

### ชุดที่ 23; พ.ศ. 2550

:
:
:
:
:

### ชุดที่ 24–25; พ.ศ. 2554–2562

:

### ชุดที่ 26—27; พ.ศ. 2566—2569

:
:
:
:
:

## รูปภาพ

ไฟล์:Somkid Srisangkom.png| พันเอก สมคิด ศรีสังคม
ไฟล์:ประจวบ ไชยสาส์น.jpg | นายประจวบ ไชยสาส์น
ไฟล์:รักเกียรติ สุขธนะ.jpg | นายรักเกียรติ สุขธนะ
ไฟล์:นายไชยยศ จิรเมธากร.jpg | นายไชยยศ จิรเมธากร


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดอุดรธานี 

อุดรธานี
หมวดหมู่:การเมืองจังหวัดอุดรธานี
เครื่องราชอิสริยาภรณ์เลออปอล

**เครื่องราชอิสริยาภรณ์เลออปอล** (, ) เป็นเครื่องราชอิสริยาภรณ์ที่มีลำดับเกียรติสูงสุดของประเทศเบลเยียม พระเจ้าเลออปอลที่ 1 แห่งเบลเยียม ได้ทรงสถาปนาขึ้นเมื่อ 11 กรกฎาคม พ.ศ. 2375 มีสีของสายสะพายและแพรแถบเป็นสีม่วงแกมบานเย็น

## ลำดับชั้นและแพรแถบย่อ

## ระเบียงภาพ

ไฟล์:Ordre de Leopold CKS p1090312.jpg|สายสะพายชั้น Grand Cordon
ไฟล์:Ordre de Leopold CKS plaque p1090312.jpg|ดาราชั้น Grand Cordon
ไฟล์:The Republic exhibition - NM Prague 63.JPG|สายสะพายและดาราชั้น Grand Cordon
ไฟล์:Ordre de Leopold 1 officier.jpg|ดวงตราชั้น Officer
ไฟล์:Ordre de Leopold Chevalier Militaire.jpg|ดวงตราชั้น Knight

ไฟล์:Uniform Albert I, Koning der Belgen.JPG|ฉลองพระองค์ของพระเจ้าอัลเบิร์ตที่ 1 แห่งเบลเยียม ประดับสายสะพายและดาราชั้น Grand Cordon

## อ้างอิง

## บรรณานุกรม
* พระเจ้าวรวงศ์เธอ พระองค์เจ้าจุลจักรพงษ์, เกิดวังปารุสก์ สมัยสมบูรณาญาสิทธิราชย์ และ สมัยประชาธิปไตย, สำนักพิมพ์ริเวอร์บุ๊คส์, 2554

## แหล่งข้อมูลอื่น
* Order of Léopold 

หมวดหมู่:เครื่องราชอิสริยาภรณ์เบลเยียม
บะซเว

**บะซเว** () เป็นผู้นำคนสำคัญในขบวนการตะคีนในพม่า เป็นผู้เลื่อมใสในลัทธิสังคมนิยม และได้เป็นผู้นำระดับสูงของพม่าหลังได้รับเอกราช และยุติบทบาททางการเมืองหลังการรัฐประหารของนายพลเนวีน

## บทบาทในสมัยอาณานิคม
บะซเวเกิดเมื่อ 17 ตุลาคม พ.ศ. 2458 ที่ทวาย เคยเข้าศึกษาที่มหาวิทยาลัยย่างกุ้งแต่ไม่จบ และเริ่มมีบทบาททางการเมืองใน พ.ศ. 2477 โดยเข้าร่วมในขบวนการตะคีน โดยเขาได้ร่วมในการจัดตั้งขบวนการกรรมกรเพื่อกระตุ้นให้กรรมกรเรียกร้องค่าแรงเพิ่มขึ้น แต่ไม่ค่อยได้ผลเพราะกรรมกรส่วนใหญ่เป็นชาวอินเดีย ในที่สุดจึงถูกจับคุมขังระยะหนึ่งในช่วง พ.ศ. 2481 หลังจากพ้นโทษออกมา เขาได้จัดตั้งพรรคชาวนาและกรรมกรพม่า เมื่อเกิดสงครามโลกครั้งที่สองนั้น ในช่วงแรกตะคีนได้ร่วมมือกับบะมอจัดตั้งกลุ่มเสรีภาพจนถูกอังกฤษจับขัง จนเมื่อญี่ปุ่นเข้ามาในพม่า บะซเวเป็นหนึ่งในตะคีนที่ร่วมมือกับญี่ปุ่น จนเมื่อตะคีนตั้งสันนิบาตเสรีชนต่อต้านฟาสซิสต์ บะซเวได้เข้าร่วมในสันนิบาตนี้เช่นกัน 

## หลังได้รับเอกราช
หลังสงครามโลกสิ้นสุดลง บะซเวได้ร่วมมือกับผู้นำสันนิบาตฯ คนอื่นกำจัดกลุ่มของพรรคคอมมิวนิสต์พม่าออกไปจากพรรคได้สำเร็จ บะซเวยิ่งมีอิทธิพลมากขึ้นหลังการเสียชีวิตของออง ซาน เมื่อพม่าได้รับเอกราชและอู้นุเป็นนายกรัฐมนตรี บะซเวได้ผลักดันให้ลัทธิสังคมนิยมเป็นแนวทางทางเศรษฐกิจของพม่า อย่างไรก็ตาม เมื่อเกิดความขัดแย้งในรัฐบาลมากขึ้นระหว่างกลุ่มของทินและอู้นุ กับกลุ่มของบะซเวและจอเญ่น 

บะซเวได้เป็นนายกรัฐมนตรีในช่วงสั้น ๆ ระหว่างเดือนมิถุนายน พ.ศ. 2499 จนถึง เดือนกุมภาพันธ์ พ.ศ. 2500 ซึ่งเป็นช่วงที่อู้นุลาอุปสมบท เมื่อลาสิกขาแล้ว อู้นุจึงมาเป็นนายกรัฐมนตรีต่อ แต่ความขัดแย้งก็ยังไม่สิ้นสุด จนอู้นุตัดสินใจลาออกใน พ.ศ. 2501 และให้พลเอก เนวี่น เข้ามาเป็นรัฐบาลรักษาการ จนมีการเลือกตั้งทั่วไปใน พ.ศ. 2503 กลุ่มของบะซเวและจอเญ่นใช้ชื่อว่าสันนิบาตเสรีชนฯ ฝ่ายมั่นคง () ส่วนกลุ่มของอู้นุที่เคยใช้ชื่อว่าสันนิบาตเสรีชนฯ ฝ่ายสะอาด () ได้จัดตั้งพรรคใหม่ชื่อว่าพรรคสหภาพ () พรรคของอู้นุชนะการเลือกตั้ง ส่วนบะซเวและจอเญ่นไม่ได้รับเลือกตั้ง อู้นุจึงได้จัดตั้งรัฐบาลอีก แต่เพราะทหารไม่พอใจนโยบายผ่อนปรนให้ชนกลุ่มน้อย ชาวพม่าและชนกลุ่มน้อยที่ไม่ได้นับถือศาสนาพุทธก็ไม่พอใจที่อู้นุประกาศให้ศาสนาพุทธเป็นศาสนาประจำชาติ ทำให้พลเอก เนวี่น ก่อการรัฐประหารในวันที่ 2 มีนาคม พ.ศ. 2505 บะซเวที่แม้จะอยู่ฝ่ายตรงข้ามกับอู้นุและสนับสนุนฝ่ายทหารกลับถูกรัฐบาลทหารคุมขังอยู่จนถึง พ.ศ. 2509 จึงได้รับการปล่อยตัว และถึงแก่กรรมเมื่อ 6 ธันวาคม พ.ศ. 2530 รวมอายุได้ 72 ปี

## อ้างอิง
* วิไลเลขา ถาวรธนสาร. "อูบะส่วย." ใน *สารานุกรมประวัติศาสตร์สากลสมัยใหม่ : เอเชีย เล่ม 1 อักษร A-B ฉบับราชบัณฑิตยสถาน.* กรุงเทพฯ : ราชบัณฑิตยสถาน, 2539, หน้า 398–404.

หมวดหมู่:นักการเมืองพม่า
หมวดหมู่:บุคคลจากทวาย
หมวดหมู่:บุคคลจากมหาวิทยาลัยย่างกุ้ง
หมวดหมู่:นายกรัฐมนตรีพม่า
ฟุตซอลทีมชาติอิตาลี

**ฟุตซอลทีมชาติอิตาลี** (,)เป็นทีมฟุตซอลตัวแทนจากสาธารณรัฐอิตาลีร่วมแข่งขันในระดับนานาชาติ ภายใต้การควบคุมของสมาพันธ์ฟุตบอลอิตาลี เป็นหนึ่งในทีมฟุตซอลที่แข็งแกร่งทีมหนึ่งในภูมิภาคยุโรป เคยได้ตำแหน่งชนะเลิศในการแข่งขันฟุตซอลชิงแชมป์แห่งชาติยุโรป ในปี ค.ศ. 2003และ ค.ศ. 2014

## ผลงานการแข่งขัน
### ฟุตซอลชิงแชมป์โลก

### ฟุตซอลชิงแชมป์ยุโรป

## ดูเพิ่ม
* ฟุตซอลหญิงทีมชาติอิตาลี
* ฟุตซอลคนหูหนวกทีมชาติอิตาลี
* ฟุตบอลทีมชาติอิตาลี

## อ้างอิง

## แหล่งข้อมูลอื่น

อิตาลี
ซ
อิตาลี
การ์เดียนครอส

**การ์เดียนครอส** (Guardian Cross) เป็นเกมสำหรับเครื่องไอโฟน/ไอแพด ผลิตโดยบริษัทสแควร์-เอนิกซ์โดยมีด้วยกันสองรุ่นคือรุ่นภาษาญี่ปุ่น เปิดตัว 21 มิถุนายน 2555 และรุ่นภาษาอังกฤษ เปิดตัวในวันที่ 13 สิงหาคม 2555 ลักษณะเกมประกอบไปด้วยการใช้เทรดดิงการ์ดจำลอง การล่าศัตรู และการแข่งขันระหว่างผู้เล่น

เดอะการ์เดียนได้จัดอันดับเกมและขึ้นเป็นเกมยอดนิยม 20 อันดับแรก ของเกมมือถือประจำสัปดาห์ นอกจากนี้เกมยังได้ขึ้นอันดับ 100 เกมยอดฮิตที่ทำเงินได้ของแอปสตอร์ และติดอันดับเกมดาวน์โหลดฟรียอดฮิต 150 อันดับอีกด้วย ในเดือนธันวาคม 2555 เกมนี้ได้มีการดาวน์โหลดรวมทั้งสิ้นมากกว่า 1,000,000 ครั้ง ทำให้เป็นเกมที่มียอดดาวน์โหลดสูงสุดของเกมจากสแควร์เอนิกซ์ของระบบปฏิบัติการไอโอเอส

## ลักษณะเกม
การ์ดแต่ละใบจะแสดงถึงมอนสเตอร์หนึ่งตัวซึ่งเรียกว่า "การ์เดียน" (guardian) โดยมีการแบ่งระดับออกเป็นระดับ 5 ระดับ โดยแสดงโดยจำนวนดาว และขณะเดียวกันได้แบ่งออกเป็น 10 ธาตุ อาทิ ไฟ น้ำ ดิน ฯลฯ การ์เดียนสามารถเพิ่มพลังได้โดยการสังเวยการ์เดียนตัวอื่น หรือการใช้หินเวทมนตร์

ลักษณะเกมจะคล้ายกับเกมในมือถือเกมอื่น คือมีการซื้อของเพื่อเข้ามาใช้ในเกม โดยในเกมตัวนี้จะมีการซื้อเหรียญทองเพื่อนำมาใช้ในการซื้อของในเกมอีกต่อหนึ่ง

## การ์เดียน
การ์เดียนได้มีการนำเอามอนสเตอร์จากเกมไฟนอลแฟนตาซีมาหลายส่วน ในขณะเดียวกันได้มีการนำเอาสัตว์หรือเทพในตำนาน และนิยายมารวมกัน เช่น

; ธาตุไฟ : ฟีนิกซ์ อีฟรีต อัคนี บรีกิด เซอร์เบอรัส ฟาฟนีร์ คิไมรา มิโนทอร์
; ธาตุน้ำ : เลวีอาธาน ศิวะ อัปสร แอนโดรเมดา เดดมอรอส ดากอน เกมบุ โยตุน ไฮดร้า นาค เคลปี ไซเรน
; ธาตุดิน : ไททัน แอตลาส เคฟเรน อีดุนน์ ยอร์มุนกานดร์ บั๊กแบร์ โกเลม เซนทอร์
; ธาตุสายฟ้า : กิลกาเมช ทอร์ ไรจิน อินปุนดูลู รามีเอล เฮกาตนเคร์ นรสิงห์ ไซคลอปส์ นุเอะ
; ธาตุลม : ฟุจิน นิเก ครุฑ ไวเวิร์น ฉงจี รุทร จินน์ พระพิฆเนศวร หนุมาน ฮาร์ปี
; ธาตุพิษ : อาซีดาฮากา อบาดดอน ลาดอน เมดูซ่า เถาอู้ ปาบิลซัก บาซิลิสก์ สไลม์
; ธาตุความตาย : คธูลู แวมไพร์ มิกแลนเตกูตรี แฟรงเกนสไตน์ อานูบิส มอร์รีแกน อิบลิส บูเน ดูลาฮัน มัมมี่ บันชี ซอมบี
; ธาตุโลหะ/จักรกล : โปเซดอน จักเกอร์นอต การ์กันตัว นูอาดา ชาร์ลีออตต์ ฮีเฟสตัส เบี๊ยกโกะ ทาลอส บาลอร
; ธาตุแสง : วัลคีรี โดมีเนียน แพนโดรา อาร์ทิมิส ฮอรุส สฟิงซ์ กิเลน ยูนิคอร์น เอลฟ์
; ธาตุความมืด : ลิลิธ เมฟิสโตเฟเลส บาฮามุต  กาลี ปูกา อันรามันยู ทีทาเนีย เฟนรีร์ ดีอาโบล รังดา สเลปนีร์ ซัคคิวบัส แซนด์แมน อิมป์ การ์กอยล์ กอบลิน

## อ้างอิง

## แหล่งข้อมูลอื่น
* การ์เดียนครอสวิกิ  (ภาษาญี่ปุ่น)
* รายชื่อการ์เดียน
* ฐานข้อมูลการ์เดียน 

หมวดหมู่:เกมสำหรับไอโอเอส
เซาเทิร์นโรดีเชีย

**เซาเทิร์นโรดีเชีย** () เป็นชื่อของอาณานิคมปกครองตนเองของอังกฤษ ตั้งอยู่ทางเหนือของแม่น้ำลิมโปโปกับสหภาพแอฟริกาใต้ พื้นที่ซึ่งเซาเทิร์นโรดีเชียครอบครองอยู่ถูกเรียกว่า "ซิมบับเว" มาตั้งแต่ พ.ศ. 2523 หลังการประกาศอิสรภาพฝ่ายเดียวเมื่อ พ.ศ. 2508 ประเทศดังกล่าวเป็นที่รู้จักกันในชื่อ "โรดีเชีย" จนถึง พ.ศ. 2522 เมื่อโรดีเชียสถาปนาตนเองใหม่ภายใต้การถือเสียงข้างมากเป็นเกณฑ์เป็นรัฐ "ซิมบับเวโรดีเชีย" ซึ่งไม่ได้รับการรับรอง ก่อนจะย้อนมาเป็นสถานะอาณานิคมโดยความตกลงแลงคัสเตอร์ในเดือนธันวาคม และกลายมาเป็นรัฐซิมบับเวซึ่งได้รับการรับรองในเดือนเมษายน พ.ศ. 2523 มีการใช้นโยบายการทำให้เป็นแอฟริกา (Africanization) ไม่นานหลังจากนั้น โดยมีเป้าหมายเพื่อแทนที่ร่องรอยของอังกฤษ โรดีเชีย และการปกครอง กฎหมาย ทรัพย์สิน และการตั้งชื่อแบบคนขาวในอดีต ด้วยทางเลือกซึ่งถูกมองว่าพื้นเมืองกว่า

## เชิงอรรถ
*Blake, Robert, *A History of Rhodesia*, New York, Knopf, 1978. ISBN 978-0-394-48068-8

## แหล่งข้อมูลอื่น
*Window on Rhodesia, an archive of the history and life of Rhodesia.

หมวดหมู่:รัฐสิ้นสภาพในคริสต์ศตวรรษที่ 20
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
ยอตุนน์

[thumb|ยักษ์สองพี่น้อง [ฟาฟเนียร์และฟาโซลต์ ในปกรณัมชุด *[[แหวนของนีเบอลุง]]* โดยริชชาร์ท วากเนอร์]]

ในเทวตำนานนอร์ส **ยอตุนน์** (jǫtunn) ถูกแปลอย่างแพร่หลายว่า **ยักษ์** แต่ในเชิงสัญลักษณ์ พวกเขาคือสิ่งมีชีวิตบรรพกาลที่เป็นบุคลาธิษฐานของพลังธรรมชาติอันดิบเถื่อนและไร้ระเบียบ ยอตุนน์ถือเป็นเผ่าพันธุ์ที่เก่าแก่ที่สุดในจักรวาล โดยสืบเชื้อสายมาจากปฐมยักษ์อีเมียร์ (Ymir) ผู้ถือกำเนิดขึ้นจากหยาดพิษของกลุ่มแม่น้ำเอลิวอการ์ที่ไหลมาเจอกับความร้อนในห้วงกินนุงกากัป (Ginnungagap)

แม้จะถูกมองว่าเป็นคู่อริของอาศิรเทพ (Æsir) และถูกผลักไสให้อาศัยอยู่ในดินแดนยอตุนเฮย์เมอร์ (Jötunheimr) อันเต็มไปด้วยเทือกเขาสูงชันและป่าทึบ แต่ความสัมพันธ์ระหว่างยอตุนน์และทวยเทพกลับมีความซับซ้อนลึกซึ้ง เทพหลายองค์มีมารดาหรือชายาเป็นยอตุนน์ เช่น จอมเทพโอดินน์ที่มีมารดาเป็นยักษี หรือเทพนยอร์เดอร์ที่เคยอภิเษกสมรสกับนางยักษ์สกาดิ (Skaði)

สิ่งนี้สะท้อนให้เห็นว่า ยักษ์ไม่ได้เป็นตัวแทนของความชั่วร้ายโดยสมบูรณ์ แต่เป็น "ความโกลาหล" ที่จำเป็นต้องผสมผสานกับ "ความเป็นระเบียบ" ของทวยเทพเพื่อรักษาสมดุลของจักรวาล แต่ในท้ายที่สุด เมื่อถึงวาระแห่งรักนาร็อก (Ragnarǫk) วงศ์ยักษ์จะเป็นกองกำลังสำคัญที่ลุกฮือขึ้นเพื่อทำลายล้างโครงสร้างของจักรวาลให้กลับคืนสู่ความว่างเปล่าอีกครั้ง
## อ้างอิง

Jot
ซาลาแมนเดอร์ไฟ

*สำหรับซาลาแมนเดอร์ที่เป็นสัตว์ในตำนาน ดูที่: [[ซาลามานเดอร์ (สิ่งมีชีวิตในตำนาน)|ซาลาแมนเดอร์]]*

**ซาลาแมนเดอร์ไฟ** (; ) เป็นสัตว์ครึ่งบกครึ่งน้ำขนาดเล็กจำพวกซาลาแมนเดอร์ชนิดหนึ่ง จัดเป็นนิวต์ (Salamandridae) หรือซาลาแมนเดอร์ขนาดเล็ก

ชื่อซาลาแมนเดอร์ไฟนั้น สันนิษฐานว่ามาจากการที่มนุษย์ในสมัยโบราณ จะใช้ฟืน ที่นำมาจากกิ่งไม้หรือโพรงไม้ต่าง ๆ โยนเข้ากองไฟเพื่อสร้างความอบอุ่นยามหนาว บางครั้งจะพบซาลาแมนเดอร์ชนิดนี้ซุกซ่อนอยู่ภายใน เมื่อฟืนถูกไฟ ด้วยความร้อนซาลาแมนเดอร์ก็จะคลานออกมา เหมือนกับว่าคลานออกมาจากกองไฟ อันเป็นที่มาของสัตว์ในตำนานที่ว่า เมื่อโยนซาลาแมนเดอร์เข้าไปในกองไฟแล้วก็ไม่ตาย เนื่องจากมีความชื้นในรูปแบบของเมือกที่ปกคลุมตัวอยู่ ซึ่งก็ไม่เป็นความจริงแต่อย่างใด 

ซาลาแมนเดอร์ไฟ นับเป็นซาลาแมนเดอร์ชนิดที่พบได้ง่ายกว่าซาลาแมนเดอร์ชนิดอื่น ๆ ในทวีปยุโรป มีลำตัวสีดำมีจุดสีเหลืองหรือลายเส้นที่แตกต่างกันออกไป บางตัวอาจจะมีสีเกือบดำสนิทในขณะที่บางตัวมีแถบสีเหลืองสดตัดกันโดดเด่น และบางตัวก็มีสีออกไปทางเหลืองเฉดแดง หรือสีส้ม มีขนาดความยาวประมาณ 30 เซนติเมตร ในตัวที่โตเต็มวัย และมีอายุขัยที่ยาวนานถึง 50 ปี นับว่ายาวนานกว่าซาลาแมนเดอร์ชนิดอื่น ๆ มาก

นอกจากนี้แล้ว ยังสามารถปล่อยสารพิษประเภทอัลคาลอยด์ ในรูปแบบของต่อมพิษที่ผิวหนังเพื่อป้องกันตัวได้ด้วย มีผลทำให้กล้ามเนื้อชักเกร็ง, ความดันโลหิตสูง โดยต่อมพิษนี้กระจายอยู่ทั่วตัว และกระจุกในพื้นผิวบางส่วนของร่างกายเท่านั้น โดยเฉพาะอย่างยิ่งในส่วนหัว และผิวหลังส่วนผิวหนังมักจะตรงกับต่อมเหล่านี้ ซึ่งสารประกอบในการหลั่งผิวหนังอาจจะมีผลต่อการติดเชื้อแบคทีเรีย และเชื้อราของผิวหนังชั้นนอก

พบกระจายพันธุ์ตามแหล่งน้ำที่สะอาดต่าง ๆ ในป่าประเภท ป่าผลัดใบ หรือภูเขา โดยเฉพาะอย่างยิ่งพื้นป่าที่มีพืชชั้นต่ำประเภทมอสส์ปกคลุม ในหลายประเทศของทวีปยุโรป ตั้งแต่ประเทศแอลเบเนีย, ออสเตรีย, เบลเยี่ยม, บอสเนียและเฮอร์เซโกวีนา, บัลแกเรีย, ฮังการี, โครเอเชีย, สาธารณรัฐเช็ก, ฝรั่งเศส, เยอรมนี, กรีซ, อิตาลี, ลักเซมเบิร์ก, มอนเตเนโกร, ยูโกสลาเวีย, เนเธอร์แลนด์, โปแลนด์, โปรตุเกส, โรมาเนีย, สเปน, สวิสเซอร์แลนด์ โดยพบไปได้ไกลถึงภูมิภาคตะวันออกกลาง เช่น ตุรกี และอิหร่าน

มีพฤติกรรมหากินในเวลากลางคืน กินสัตว์ขนาดเล็กกว่า เช่น แมลง, กุ้ง, ปู, ทาก หรือสัตว์ครึ่งบกครึ่งน้ำด้วยกันขนาดเล็ก โดยปกติในเวลากลางวันจะหลบซ่อนตัวตามโขดหินและขอนไม้ จะออกมาหากินในเวลากลางวันบ้างก็ต่อเมื่อมีฝนตก ความชื้นในอากาศมีสูง ทั้งตัวผู้และตัวเมียมีลักษณะคล้ายคลึงกันมาก ยกเว้นในช่วงฤดูผสมพันธุ์จะสามารถเห็นถึงความแตกต่างระหว่างเพศชัดเจนที่สุด คือ ต่อมบวมรอบ ๆ ระบายชายของตัวผู้ ต่อมนี้มีหน้าที่ผลิตถุงเก็บสเปิร์ม ซึ่งประกอบด้วยสเปิร์มจำนวนมากที่ตอนปลาย เมื่อซาลาแมนเดอร์ตัวเมียขึ้นมาบนบก ตัวผู้หลังจากปล่อยถุงสเปิร์มลงบนพื้นดินแล้วพยายามที่จะให้ตัวเมียรับเข้าไปผสมพันธุ์ หากประสบความสำเร็จทั้งไข่และสเปิร์มมีการปฏิสนธิกัน ซึ่งเกิดขึ้นภายในตัวของตัวเมีย ตัวอ่อนจะได้รับการเพาะฟักในแหล่งน้ำที่สะอาดต่อไป

## รูปภาพ

ภาพ:Salamandara salamandra MHNT 4.jpg|ส่วนหัวขนาดใกล้ และต่อมพิษ
ภาพ:Salamandre tachetee larve.jpg|ขณะยังเป็นตัวอ่อนในน้ำ
ภาพ:Feuersalamander DE.jpg|ตัวที่มีแถบสีเหลืองขนาดใหญ่กว่าทั่วไป


## อ้างอิง

## แหล่งข้อมูลอื่น

* http://www.caudata.org/cc/species/Salamandra/Salamandra_sp.shtml 

หมวดหมู่:นิวต์
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:สัตว์ที่พบในทวีปยุโรป
หมวดหมู่:สัตว์มีพิษ
จอห์นนี เดมอน

thumb|300px|จอห์นนี เดมอน

**จอห์นนี เดวิด เดมอน** (; 5 พฤศจิกายน ค.ศ. 1973 – ) มีชื่อเล่นคือ "ไนโทร" เป็นนักเบสบอลตัวรับระดับอาชีพชาวอเมริกัน และได้รับการกำหนดให้เป็นตัวตีเป็นครั้งคราว ผู้ซึ่งปัจจุบันเป็นนักเล่นอิสระ ในอาชีพเมเจอร์ลีกเบสบอลของเขา เดมอนได้เล่นให้แก่ทีมแคนซัสซิตีรอยัล (ใน ค.ศ. 1995 - 2000), โอคแลนด์แอธเลติก (ค.ศ. 2001), บอสตันเรดซอกซ์ (ค.ศ. 2002-2005), นิวยอร์กแยงกี้ (ค.ศ. 2006-2009), ดีทรอยต์ไทเกอร์ (ค.ศ. 2010), แทมป้าเบย์เรย์ (ค.ศ. 2011) และคลีฟแลนด์อินเดียน (ค.ศ. 2012)

ปัจจุบัน เขาเป็นนักเบสบอลที่ยังคงสร้างผลงานอย่างต่อเนื่องในระดับอาชีพเป็นอันดับสองในการทำทริปเปิล (109 ครั้ง), อันดับสามในการทำรัน (1,668 ครั้ง) และอันดับสี่ทั้งในการทำฮิต (2,769 ครั้ง) รวมถึงการแย่งฐาน (408 ครั้ง)

## ประวัติ
เดมอนเกิดที่ฟอร์ตไรลีย์ ซึ่งเป็นฐานทัพแห่งหนึ่งในรัฐแคนซัส แม่ของเขาชื่อยม เป็นชาวไทย ส่วนพ่อของเขาชื่อจิมมี เป็นชาวอเมริกันที่สืบเชื้อสายมาจากโครเอเชียและไอริช พวกเขาพบกันในสมัยที่พ่อของเขาเป็นจ่าทหารเรือในกองทัพสหรัฐ ที่ได้รับการส่งไปประจำการ ณ ประเทศไทย เดมอนใช้เวลาช่วงปฐมวัยของเขาส่วนใหญ่ในฐานะของลูกทหาร โดยย้ายไปหลายฐาน ทั้งจากจากโอกินาวา ประเทศญี่ปุ่น สู่เยอรมนีตะวันตก ก่อนที่พ่อของเขาจะออกจากกองทัพและตั้งรกรากร่วมกับครอบครัวในพื้นที่ออร์แลนโดในช่วงก่อนที่เดมอนจะเข้าสู่โรงเรียนอนุบาล

เดมอนเป็นเด็กที่เงียบๆ ซึ่งโดยส่วนใหญ่ถือเป็นผู้มีความผิดปกติด้านความคล่องแคล่ว โดยเดมอนกล่าวถึงปัญหานี้ในภายหลังว่า "ความคิดของผมนำหน้าไปเพียงแค่ปลายลิ้นเองครับ" "ผมได้ขับร้องเพลงเป็นยาขับกล่อมใจ และผมก็รู้สึกดีขึ้นกว่าเดิม แต่ผมก็ยังคงเก็บตัวเงียบในแต่ละช่วงเวลา" เขาเล่นในเซาธ์ออเรนจ์ลิตเติลลีกเมื่อครั้งยังเด็ก เดมอนเข้าเรียนที่ดร.ฟิลิปส์ไฮสคูลในออร์แลนโดเมื่อเขาอยู่ในชั้นปีที่ 4 ใน ค.ศ. 1992 เขาได้รับโอกาสเข้าโรงเรียนมัธยมชั้นนำโดยนิตยสาร *[[เบสบอลอเมริกา]]* โดยได้รับการเสนอชื่อสู่ทีมโรงเรียนมัธยมออลอเมริกาของ *[[ยูเอสเอทูเดย์]]* และได้เป็นผู้เล่นฟลอริดาเกเตอเรดแห่งปี เดมอนยังได้เล่นอเมริกันฟุตบอลในระดับชั้นมัธยม ที่ซึ่งครั้งหนึ่งได้รับการเข้าตีโดยวอร์เรน เซพพ์ และนั่นก็เป็นการเข้ากระแทกครั้งแรกในชีวิตของเขา

ในเดือนพฤศจิกายน พ.ศ. 2555 จอห์นนี เดมอน ได้เดินทางมายังประเทศไทย เพื่อทำหน้าที่ช่วยเหลือเบสบอลทีมชาติไทยในการแข่งขันเวิลด์เบสบอลคลาสสิก ซึ่งเป็นการยกระดับวงการเบสบอลไทยให้มีศักยภาพยิ่งขึ้น และครั้งนี้ถือเป็นการเดินทางมายังประเทศไทยเป็นครั้งที่ 3

## อ้างอิง

## แหล่งข้อมูลอื่น

* 
* Johnny Damon in Thailand ที่เฟซบุ๊ก

หมวดหมู่:บุคคลจากออร์แลนโด
หมวดหมู่:ชาวอเมริกันเชื้อสายไทย
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายโครเอเชีย
หมวดหมู่:นักเบสบอลชาวอเมริกัน
หมวดหมู่:นักเบสบอลชาวไทย
หมวดหมู่:นักกีฬาชาวอเมริกันเชื้อสายเอเชีย
หมวดหมู่:ผู้เล่นในเมเจอร์ลีกเบสบอล
หมวดหมู่:ผู้เล่นในเวิลด์เบสบอลคลาสสิก 2006
ตำบลเกาะแต้ว

**เกาะแต้ว** เป็นตำบลหนึ่งตั้งอยู่ในอำเภอเมืองสงขลา จังหวัดสงขลา พื้นที่ทั้งตำบลอยู่ในความรับผิดชอบของเทศบาลตำบลเกาะแต้ว

## ประวัติ
สมัยก่อน ในพื้นที่มีต้นไม้ชนิดหนึ่งลักษณะทรงพุ่มใหญ่ ร่มรื่น ชาวบ้านเรียกว่า ต้นแต้ว ซึ่งขึ้นอยู่เป็นหย่อม ๆ ลักษณะคล้ายเป็นเกาะ และได้มีชาวอิสลาม จากต่างอำเภอ เช่น สิงหนคร จะนะ สะเดา ได้เข้ามาบุกเบิกตั้งที่อยู่อาศัย (ปัจจุบันเป็นหมู่ที่ 6 บ้านเกาะแต้ว) ประกอบอาชีพทำนา ปลูกผัก สวนยาง และเลี้ยงสัตว์ ต่อมามีประชากรอพยพเข้ามาอยู่เป็นกลุ่ม ๆ ทั่วทั้งตำบล และได้ตั้งชื่อถิ่นที่อยู่ว่า “บ้านเกาะแต้ว” และพัฒนามาเป็นตำบลเกาะแต้ว ในปัจจุบันนี้

### องค์กรปกครองส่วนท้องถิ่น
องค์การบริหารส่วนตำบลเกาะแต้วจัดตั้งขึ้นตามพระราชบัญญัติสภาตำบล และองค์การบริหารส่วนตำบล พ.ศ. 2537 โดยได้รับประกาศให้ยกฐานะจากสภาตำบลมาเป็น อบต. เมื่อวันที่ 30 มีนาคม 2539 เป็นรุ่นที่ 2 ของการยกฐานะจากสภาตำบลเป็น อบต. จำนวน 2,143 แห่งทั่วประเทศในขณะนั้น ตามประกาศกระทรวงมหาดไทย ลงวันที่ 19 มกราคม 2539 เป็น อบต. ชั้น 5 ในขณะที่ยกฐานะเป็น อบต. ขนาดเล็ก และในปัจจุบันเป็น อบต.ขนาดกลาง ตามมติการประชุม ก.อบต.จังหวัดสงขลา เมื่อวันที่ 27 เมษายน 2548

## อ้างอิง

## แหล่งข้อมูลอื่น
* เว็บไซต์เทศบาลตำบลเกาะแต้ว 

เกาะแต้ว
เกาะแต้ว
เกาะแต้ว
เบสบอลทีมชาติไทย

**เบสบอลทีมชาติไทย** เป็นทีมชาติเบสบอลของประเทศไทย ซึ่งได้เข้าแข่งขันในระดับนานาชาติในหลายรายการ ทั้งในซีเกมส์, เอเชียนเกมส์ และเบสบอลเวิลด์คัพ ซึ่งทีมได้รับการจัดตั้งโดยสมาคมเบสบอลสมัครเล่นแห่งประเทศไทย (สบท.)

เบสบอลทีมชาติไทยสามารถชนะการแข่งขันซีเกมส์ 2007 รวมทั้งได้อันดับสามในกีฬาเบสบอลในซีเกมส์ 2011 และในเดือนพฤศจิกายน พ.ศ. 2555 เบสบอลทีมชาติไทยเข้าแข่งขันรอบคัดเลือกในรายการเวิลด์เบสบอลคลาสสิก ซึ่งทีมไทยอยู่ร่วมสายเดียวกับทีมจีนไทเป, นิวซีแลนด์ และฟิลิปปินส์ รวมทั้งยังมีทีมมือวาง อาทิ ทีมญี่ปุ่น, เกาหลีใต้ และจีน เข้าแข่งขัน ทั้งนี้ ทีมไทยได้รับการจัดให้อยู่ในอันดับ 6 ของทวีปเอเชียถัดจากญี่ปุ่น, จีนไทเป, เกาหลีใต้, จีน และฟิลิปปินส์ โดยเบสบอลทีมชาติไทยได้รับการจัดอันดับจากสหพันธ์เบสบอลระหว่างประเทศให้อยู่ในลำดับที่ 50 ของโลก

นอกจากนี้ จอห์นนี่ เดมอน ซึ่งเป็นผู้เล่นเพียงคนเดียวจากเมเจอร์ลีกเบสบอล ได้เข้าร่วมทีมไทยเพื่อแข่งขันเวิลด์เบสบอลคลาสสิกรอบคัดเลือก 2013 เนื่องด้วยเขามีความตั้งใจที่จะเล่นให้แก่แผ่นดินแม่ และต้องการนำทีมขึ้นสู่ระดับโลก

## รายชื่อนักกีฬาชุดปัจจุบัน
*ข้อมูล พ.ศ. 2555* 

### ผู้ขว้างลูก
* 40-ญาณพัฒน์ อาภรณ์ศิริ
* 7-พิพัฒน์ หงษ์ศรีสุวรรณ์
* 21-กมลพันธ์ กาญจนวิสุทธิ์
* 17-ณัฐพงศ์ มีบุญรอด
* 19-สตีเวน ไมน์เก
* 12-สิรภพ นาดี

### ผู้รับลูก
* 38-บงกช อนันต์ธนสาร
* 23-แจ็ค ดารู
* 28-ชนาธิป ทองใบ

### ผู้เล่นฝ่ายรับเขตใน
* 39-จิตติพงษ์ จงอ่อน
* 18-จอห์นนี่ เดมอน (จากเมเจอร์ลีกเบสบอล)
* 25-อัครเดช จิตผ่อง
* 15-ธีรศักดิ์ คงสบาย
* 26-ปรมัตถ์ มีปากดี
* 6-อภิชาติ งามยิ่ง
* 11-สัญลักษณ์ พิพัฒน์ภิญโญ
* 24-ณัฐพงษ์ สัมปหังสิต
* 8-สมศักดิ์ สารวิทย์
* 9-ชยพัฒน์ สวนทอง
* 27-นรินทร์ ธุระพระ
* 4-อดิชาติ วงศ์วิชิต

### ผู้เล่นฝ่ายรับเขตนอก
* 2-โจเซฟ ดารู
* 34-นันทโชติ เอ่งฉ้วน
* 20-สุรทิตย์ แฝงทรัพย์
* 10-เนธาน ลอเรนซ์
* 5-เสกข์ สิทธิแก้ว
* 3-มรรคผล ทรัพย์สุเลกุล

### ผู้ตีแทน
* 22-ณัฐบดี ปานยิ้ม

## ผู้ฝึกสอน
*  มะซะโอะ โทะคุนะกะ – หัวหน้าผู้ฝึกสอน
* ธนกิจ เฮียงโฮม
* ธนวัฒน์ ลักษณะพงศ์รัตน์ – ผู้ฝึกสอนผู้ขว้างลูก
* เควิน ชาร์ป
* ชัยยศ สิรินธรานนท์
* ฮิโระโทะชิ วะตะนะเบะ

## อดีตนักเบสบอลทีมชาติ
* กฤษดา หีบทอง

## การแข่งขัน
### ซีเกมส์
 

## อ้างอิง

## แหล่งข้อมูลอื่น
* สัมภาษณ์พิเศษ ทีมเบสบอลชาติไทย เหรียญทองซีเกมส์ ครั้งที่ 24 

ไทย
หมวดหมู่:ทีมกีฬาทีมชาติไทย
หมวดหมู่:เบสบอลในประเทศไทย
ไอแพด (รุ่นที่ 4)

**ไอแพด (รุ่นที่ 4)** () หรือในชื่อทางการค้าคือ **ไอแพดวิธเรติน่าดิสเพลย์** และ**ไอแพด 4** เป็นอุปกรณ์ประเภทแท็บเล็ต รุ่นที่ 4 ของบริษัท แอปเปิล เปิดตัวเมื่อวันที่ 2 พฤศจิกายน ค.ศ. 2012 ณ สำนักงานแอปเปิ้ล ซานฟรานซิสโก สหรัฐอเมริกา โดยรุ่นนี้มีหน้าจอแสดงผลแบบเรติน่า พร้อมกับชิพตัวใหม่แอปเปิล เอ6เอ็กซ์ และตัวเชื่อมต่อไลท์นิ่งรู้จักกับไอโฟน 5

## อ้างอิง

## แหล่งข้อมูลอื่น
*
*Apple introduces iPad mini - Apple's press-release from October 23

หมวดหมู่:ไอโอเอส (แอปเปิล)
หมวดหมู่:ไอแพด
หมวดหมู่:แท็บเล็ต
หมวดหมู่:ผลิตภัณฑ์ที่เปิดตัวในปี พ.ศ. 2555
หมวดหมู่:อุปกรณ์นำทางจีพีเอส
บีเยิร์น ลินเดอมัน

**บีเยิร์น ลินเดอร์มัน** () เกิดวันที่ 23 มกราคม ค.ศ. 1984 ในเมืองฮาเกิน ประเทศเยอรมนี เป็นนักฟุตบอลชาวเยอรมัน ปัจจุบันเล่นให้กับสโมสรฟุตบอลราชนาวีในไทยพรีเมียร์ลีก ในตำแหน่งกองกลาง บางครั้งยังเล่นเป็นกองหน้าได้อีกด้วย

ลินเดอมันน์เคยเป็นนักเตะเยาวชนฝึกหัดของฮันโนเฟอร์ 96 สโมสรฟุตบอลชื่อดังในบุนเดิสลีกา

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวเยอรมัน
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:บุคคลจากรัฐนีเดอร์ซัคเซิน
หมวดหมู่:ผู้เล่นฮันโนเฟอร์ 96
หมวดหมู่:ผู้เล่นสโมสรฟุตบอลฮ็อลชไตน์คีล
หมวดหมู่:ผู้เล่นเฟาเอ็ฟเบ ลือเบ็ค
หมวดหมู่:ผู้เล่นแอร์สเทอ เอ็ฟเซ มัคเดอบวร์ค
หมวดหมู่:ผู้เล่นเอ็สเซ พาเดอร์บอร์น 07
หมวดหมู่:ผู้เล่นเฟาเอ็ฟเอ็ล อ็อสนาบรึค
หมวดหมู่:ผู้เล่นเอ็ฟเซ คาร์ล ไซส์ เยนา
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลศรีสะเกษ
ใบอนุญาตรับชมโทรทัศน์

ในหลายประเทศ กฎหมายกำหนดให้ผู้มีเครื่องรับชมโทรทัศน์ (รวมถึงวิทยุในบางประเทศ) ต้องซื้อ **ใบอนุญาตรับชมโทรทัศน์** () ไว้ในครอบครอง ซึ่งค่าใบอนุญาตจัดเป็นการเก็บภาษีรูปแบบหนึ่งเพื่อบำรุงกิจการแพร่ภาพกระจายเสียงสาธารณะ

## ประวัติ

## ใบอนุญาตรับชมโทรทัศน์ในประเทศต่างๆ ทั่วโลก

## ดูเพิ่ม
* ใบอนุญาตแพร่ภาพกระจายเสียงสาธารณะ
* การแพร่ภาพกระจายเสียงสาธารณะ

หมวดหมู่:คำศัพท์โทรทัศน์
กิ๋วอ๋องไต่เต่

**กิ๋วอ๋องไต่เต่** (; *จิ่วหวงต้าตี้*, ฮกเกี้ยน: กิ๋วอ๋องไต่เต้, ภาษากวางตุ้ง: เก้าหว่องต๋ายเต, เก้าราชาธิราช) หรือ **กิ้วอ้วงฮุดโจ้ว** (; *จิ่วหวงฝอจู่*, ฮกเกี้ยน: กิ๋วอ๋องปุดป้อ, ภาษากวางตุ้ง: เก้าหว่องฮุกผ่อ, พระพุทธและโพธิสัตว์ทั้งเก้า) หรือ **จิ่วหวงแชกุน** (;เทวดากลุ่มดาวจระเข้) หรือ  **จิ่วหวงเย่** (; เจ้าพ่อกลุ่มดาวจระเข้) หรือ **จิ่วหวง** (;เทพกลุ่มดาวจระเข้) เป็นคณะเทพเจ้าบุรุษที่รักษาดวงดาวกลุ่มดาวจระเข้ในศาสนาท้องถิ่นจีนและลัทธิเต๋ารวมถึงพระพุทธศาสนาแบบจีน โดยทั่วไปในลัทธิเต๋านับถือคณะเทพทั้งเก้าองค์นี้คือโอรสทั้งเก้าของพระเทพมารดรดาวกระบวยใหญ่และเป็นตัวแทนของดาวเจ็ดดวงแห่งกลุ่มดาวจระเข้รวมถึงพระมหาเทวราชแห่งสวรรค์และเทพเจ้าดาวเหนือ และบางครั้งยังหมายถึงการรวมคณะเทพแห่งกลุ่มดาวจระเข้ทั้งเจ็ดดวงรวมเข้ากับดาวจั่วฟู (左輔) และดาวอวี้ปี (右靈) เทพปกรณัมและที่มาของคณะเทพทั้งเก้าองค์นี้ปรากฏออกมาหลากหลายตำนาน ส่วนใหญ่คติการบูชาคณะเทพทั้งเก้าองค์นี้เผยแพร่ในศาสนาท้องถิ่นจีนและลัทธิเต๋ารวมถึงพระพุทธศาสนาแบบจีนภายนอกประเทศจีนโดยได้รับความนิยมอย่างกว้างขวางโดยเฉพาะอย่างยิ่งในในมาเลเซีย สิงคโปร์ ไทย ไต้หวัน และภูมิภาคอื่น ๆ ของชาวจีนโพ้นทะเล 

ตำนานทั่วไปที่นิยมในประเทศไทยมักกล่าวว่าเป็นบุคคลผู้ได้รับการสรรเสริญจากประชาชน ตามตำนานสามารถรวบรวมได้ 9 พระองค์ ซึ่งอยู่ในยุคสมัยต่างกัน ทั้ง 9 พระองค์รวมเรียกว่าพระราชาธิราช 9 พระองค์ จะอัญเชิญมาเฉพาะในช่วงเทศกาลกินเจเท่านั้น โดยเทพเจ้าบุรุษทั้งเก้าองค์ได้จุติเป็นดาวเก้าดวง หลังจากนั้นจึงได้จุติอีกครั้งมาเป็นเจ้าผู้ปกครองโลกมนุษย์ โดยเวียนกันจุติลงมา

## พระนามและบทบาท

คณะเทพทั้งเก้าองค์เดิมมีเจ็ดพระองค์และเป็นองค์เดียวกับปักเต้าแชกุงและทรงปรากฏทิพยรูปเป็นเทพนารี ดังที่ปรากฏใน **พระคัมภีร์[[เล่าจื๊อ|ไท้เสียงเหล่ากุง]]ตรัสแสดงดาวเหนือ** (太上玄靈北斗本命延生真經) ทรงเรียกคณะเทพีกลุ่มนี้ว่า **พระมหาเทพีสัปตดาวเหนือ** (ต้าเซิ่งเป่ยโต่วฉีหยวนจุน - 大聖北斗七元君) ซึ่งพระนามที่ยกย่องว่า **หยวนจุน** นั้นถูกใช้เรียกเทวนารีในลัทธิเต๋าแสดงให้เห็นว่าเดิมทรงมีเทวลักษณะเป็นเทพนารี และพระคัมภีร์อัฏฺฐวีสติบทของไท้เสียงเหล่ากุง (太上北斗二十八章經) กล่าวถึงพระเจ้าฮั่นหมิงตี้แห่งราชวงศ์ฮั่นที่ได้ทรงพบกับคณะเทพนารีกลุ่มดาวกระบวยใหญ่บนภูเขาจงหนาน (终南山) โดยกล่าวถึงว่าทรงปรากฏทิพยรูปในลักษณะเป็นสตรีดรุณีที่สวมอาภรณ์ธรรมดา ผมสยาย และไม่สวมรองเท้า ในยุคต่อมาพระองค์จึงทรงปรากฏทิพยรูปเป็นเทพบุรุษและเพิ่มจำนวนมาอีกสององค์เป็นเก้าพระองค์ดังที่ปรากฏในปัจจุบัน

พระนามของคณะเทพบุรุษแห่งกลุ่มดาวที่ประจำดวงดาวกลุ่มดาวจระเข้และกลุ่มดาวหมีใหญ่ทั้ง 9 องค์ในเทศกาลกินเจเป็นที่นับถือทั่วไปในลัทธิเต๋าและศาสนาชาวบ้านจีนรวมถึงศาสนาพุทธแบบจีนนิกาย โดยในลัทธิเต๋า จะเรียกนามพระองค์ว่า พระราชาธิราชเก้าพระองค์ (กิ๋วอ๋องไต่เต่) ส่วนศาสนาพุทธแบบจีนนิกาย จะเรียกนามพระองค์ว่า พระพุทธและโพธิสัตว์ทั้งเก้า (กิ่วอ้วงฮุกโจ้ว) ขึ้นอยู่กับอิทธิพลของศาสนาพุทธหรือลัทธิเต๋าที่มีอิทธิพลต่อศาสนาชาวบ้านจีนในพื้นที่นั้น ๆ ซึ่งหมายถึงคณะเทพบุรุษทั้ง 9 องค์นี้

## อ้างอิง

หมวดหมู่:เทพเจ้าจีน
นกนางนวลธรรมดา

**นกนางนวลธรรมดา** (; ) นกทะเลชนิดหนึ่ง ในวงศ์นกนางนวล (Laridae)

เป็นนกที่มีขนาดกลาง มีความยาวประมาณ 46-47 เซนติเมตร มีความแตกต่างจากนกนางนวลชนิดอื่น ๆ โดยที่มีลายแถบสีขาวขนาดใหญ่บริเวณโคนขนปลายปีก ตัวเต็มวัยจะมีลายทางสีขาวบริเวณปลายขนปีกซึ่งมีสีดำ เห็นได้จากทั้งด้านบนและด้านล่าง ปีกส่วนอื่น ๆ และช่วงไหล่สีเทาอ่อน ในช่วงนอกฤดูผสมพันธุลำตัวปกติจะเป็นสีขาว มีลายแถบสีน้ำตาลเข้มบริเวณเหนือตา ในช่วงฤดูผสมพันธุ์ หัว, คอหอย และต้นคอจะเป็นสีน้ำตาล ปากและนิ้วเป็นสีแดง ตัวไม่เต็มวัยจะมีลักษณะคล้ายคลึงกับตัวเต็มวัยช่วงนอกฤดูผสมพันธุ์ แต่จะมีสีน้ำตาลบางส่วนที่ปีก และมีลายแถบสีดำใกล้ ๆ กับปลายหาง ไม่มีลายแถบสีขาวที่ปีก ปากสีแดงหรือสีส้มโดยบริเวณที่โคนจะเป็นสีเทา นิ้วสีส้มหรือสีแดง โดยขนในแต่ละช่วงวัยและแต่ละฤดูกาลจะแตกต่างกันออกไป

เป็นนกที่มีถิ่นกำเนิดในแถบเอเชียกลาง เช่น เติร์กเมนิสถาน ถึงมองโกเลีย มีการบินอพยพลงใต้ในช่วงต้นฤดูหนาว (ช่วงปลายปี) มาสู่ซีกโลกตอนใต้ เช่น ไทย, อินโดนีเซีย, ออสเตรเลีย เพื่อหนีหนาวและขยายพันธุ์ ลูกนกมักจะเกิดในช่วงนี้ โดยวางไข่ครั้งละ 2 ฟอง ใช้เวลาฟักนานประมาณ 24 วัน ลูกนกใช้เวลา 3 เดือน จึงจะบินได้เอง (ราวเดือนพฤษภาคม) จึงจะอพยพกลับถิ่นฐานเดิม โดยสถานที่ขึ้นชื่ออย่างในประเทศไทย ที่เป็นแหล่งอพยพของนกนางนวลธรรมดา คือ บางปู ในจังหวัดสมุทรปราการ จะมีปริมาณนกไม่ต่ำกว่า 5,000 ตัว ในแต่ละปี

สถานะในประเทศไทย จัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

นางนวลธรรมดา
หมวดหมู่:วงศ์นกนางนวล
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
ไส้ตรง

**ไส้ตรง** (อังกฤษ: rectum) เป็นส่วนสุดท้ายของลำไส้ใหญ่ในมนุษย์และสัตว์เลี้ยงลูกด้วยนมบางชนิด ไส้ตรงของมนุษย์โตเต็มวัยมีความยาวประมาณ 12 ซม. และเริ่มจากจุดต่อลำไส้ส่วนปลายกับไส้ตรง (rectosigmoid junction) ในระดับกระดูกสันหลังส่วนกระเบนเหน็บที่ 3 (third sacral vertebra) หรือขอบนูนของกระดูกกระเบนเหน็บ (sacral promontory) แล้วแต่ความหมายที่ใช้ มีการโป่งเล็กน้อยตรงช่วงท้ายเรียกว่า rectal ampulla และสิ้นสุดที่ anorectal ring หรือเส้นเพ็กทิเนท (pectinate line) แล้วแต่จะตีความ ในมนุษย์ ไส้ตรงตามด้วยช่องทวารก่อนช่องทางเดินอาหารจะจบลงที่ปากทวารหนัก (anal verge)

## จุลกายวิภาคศาสตร์

ไฟล์:Rectum.JPG|รูปตัดทางกล้องจุลทรรศน์ของผนังไส้ตรง
ไฟล์:Gray1082.png|ส่วนหนึ่งของเยื่อเมืองของไส้ตรงมนุษย์ (60×)
ไฟล์:Dogrectum40x3.jpg|ส่วนตัดไส้ตรงสุนัข (40×)
ไฟล์:Dogrectum400x3.jpg|ส่วนตัดไส้ตรงสุนัข (400×)


## อ้างอิง

หมวดหมู่:กายวิภาคศาสตร์ของมนุษย์
วงศ์นกนางนวลแกลบ

**นกนางนวลแกลบ** () เป็นวงศ์ของนกทะเลวงศ์หนึ่ง ใช้ชื่อวงศ์ว่า Sternidae เดิมเคยถูกจัดให้เป็นวงศ์ย่อยของนกนางนวล (Laridae) มาก่อน 

ลักษณะโดยทั่วไปของนกนางนวลแกลบ คือ เป็นนกขนาดกลางถึงใหญ่ ปกติมีขนสีเทาหรือขาว บางชนิดมีสีดำแต้มที่หัว ปลายหางเป็น 2 แฉก นกนางนวลแกลบส่วนมากจับปลาโดยการดำน้ำลงไป แต่บางครั้งก็จับแมลงบนผิวน้ำกินเป็นอาหาร แต่ไม่ชอบว่ายน้ำเหมือนนกนางนวล นกนางนวลแกลบเป็นนกที่มีอายุยืน บางชนิดมีอายุมากกว่า 25-30 ปี 

โดยทั่วไปแล้วมีลักษณะเหมือนกับนกนางนวล เพียงแต่จะมีรูปร่างที่เล็กและเพรียวบางกว่า มีความหลากหลายทางสีสัน หากินอยู่ใกล้ชายทะเล และบางชนิดก็พบหากินตามริมแม่น้ำ หรือแหล่งน้ำจืดด้วย พบ 44 ชนิดทั่วโลก ในประเทศไทยพบ 16 ชนิด พบเป็นทั้งนกอพยพและนกหายากเช่นเดียวกับนกนางนวล 

## นกนางนวลแกลบที่พบในประเทศไทย



## อ้างอิง

## แหล่งข้อมูลอื่น

หมวดหมู่:อันดับนกชายเลนและนกนางนวล
หมวดหมู่:นกแบ่งตามวงศ์
หมวดหมู่:วงศ์นกนางนวลแกลบ
ซีชีอูยฟอลู

**ซีชีอูยฟอลู** () เป็นหมู่บ้านแห่งหนึ่งทางตอนกลางของประเทศฮังการี มีประชากรประมาณ 941 คน (ข้อมูลปี พ.ศ. 2555)

## อ้างอิง

หมวดหมู่:เมืองในประเทศฮังการี
ยูนิโคล่

**บริษัท ยูนิโคล่ จำกัด** (, คาบูชิกิ ไงฉะ ยูนิคูโระ) เป็นตราสินค้าประเภทเครื่องแต่งกายของประเทศญี่ปุ่น นอกจากในประเทศญี่ปุ่นแล้ว ยังมีสาขาในต่างประเทศอีกทั้งหมด 14 ประเทศทั่วโลก

## ประวัติ

### ต้นกำเนิดที่ประเทศญี่ปุ่น
[thumb|right|upright|ยูนิโคล่ใน [กินซะ กรุงโตเกียว]]
ตั้งแต่เดือนมีนาคม พ.ศ. 2492 จากบริษัทที่มีที่ตั้งอยู่ในจังหวัดยามางูจิ โอโงริ โชจิ ได้เปิดร้านขายเสื้อผ้าสำหรับผู้ชายที่มีชื่อว่า "เมนส์ช็อปโอเอส" (Men's Shop OS) ขึ้น ในเมืองอูเบะ

ต่อมาในเดือนพฤษภาคม พ.ศ. 2527 เขาก็เปิดร้านขายเสื้อผ้าโดยมีคอนเซ็ปต์ made for all หรือเสื้อผ้าลำลองที่ทำมาเพื่อทุกคน คุณภาพดี ใส่สบาย ราคาถูก มีให้เลือกหลายสี และไม่ตามเทรนด์แฟชั่น เหมาะสำหรับทุกเพศทุกวัยใน ฟุกุโรมาชิ ซึ่งตั้งอยู่ในเมืองนากากุ จังหวัดฮิโรชิมะ ภายใต้ชื่อ "ยูนีคโคลธิงแวร์เฮาส์" (Unique Clothing Warehouse) ในช่วงแรกนั้น จากชื่อ "ยูนีคโคลธิง" ก็ได้ปลี่ยนชื่อเป็น "ยูนิโคล่" (uni-clo) อย่างไรก็ตาม ในปี พ.ศ. 2531 จากการบริหารงานระหว่างในสาขาที่ฮ่องกง พนักงานได้อ่านผิดจาก "ซี" (C) เป็น "คิว" (Q) ทำให้หลังจากนั้นจึงกลายเป็นชื่อใหม่ ซึ่งทาดาชิ ยานาอิ ได้เปลี่ยนชื่อเป็น "ยูนิโคล่" (uniqlo) ในประเทศญี่ปุ่นด้วย หลังจากนั้นในเดือนกันยายน พ.ศ. 2534 ชื่อบริษัทได้ถูกเปลี่ยนจาก "โอโงริ โชจิ" (Ogori Shōji) เป็น "ฟาสต์รีเทลลิง"(Fast Retailing) และในเดือนเมษายน พ.ศ. 2537 ก็มีร้านยูนิโคล่มากกว่า 100 สาขาในประเทศญี่ปุ่น

## สาขาในต่างประเทศ
alt=|thumb|300x300px|แผนที่ยูนิโคล่สาขาในต่างประเทศ
### สาขาในประเทศไทย
ยูนิโคล่เปิดสาขาแรกในประเทศไทยที่เซ็นทรัลเวิลด์ เมื่อวันที่ 9 กันยายน พ.ศ. 2554 โดยเป็นประเทศที่ 3 ในเอเชียตะวันออกเฉียงใต้ ต่อจากสิงคโปร์ และมาเลเซีย ตามลำดับ ต่อมาได้เปิดสาขาพัฒนาการ ซึ่งเป็นโรดไซด์สโตร์แห่งแรกในเอเชียตะวันออกเฉียงใต้ ในปี 2561 ได้แต่งตั้ง อุรัสยา เสปอร์บันด์ เป็นแบรนด์พรีเซนเตอร์คนแรกของเมืองไทย ในปี 2563 รวมไปถึงการเปิดร้านยูนิโคล่ในแต่ละภาคทั่วประเทศ

## อ้างอิง

หมวดหมู่:ธุรกิจแฟชั่น
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2492
หมวดหมู่:บริษัทค้าปลีกที่ตั้งอยู่ในโตเกียว
หมวดหมู่:บริษัทผู้ผลิตที่ตั้งอยู่ในโตเกียว
หมวดหมู่:ตราสินค้าชุดกีฬา
มวยดีทีสปอร์ต

**มวยดีทีสปอร์ต** เป็นรายการโทรทัศน์เกี่ยวกับกีฬามวยที่ออกอากาศทางสถานีโทรทัศน์ทีสปอร์ต ที่นำเสนอเทปบันทึกภาพการแข่งขันมวยไทยในแต่ละวันจาก สนามมวยเวทีราชดำเนิน และ สนามมวยเวทีลุมพินี รวมถึงข่าวสารในวงการมวย นี้ออกอากาศเป็นประจำทุกวัน จันทร์-ศุกร์ เวลา 23:00-00:00 น. และออกอากาศซ้ำในวัน อังคาร-เสาร์ เวลา 06:00-07:00 น. 

## ผู้ดำเนินรายการ
* พินิจ พลขัน 
* อลิสา วิเศษสิงห์ 
* สุรพัศ จารุมณี 
* ยชช์ปรีดา แพทองคำ 

## ช่วงรายการ
* สังคมคนมวย (ข่าวสารในวงการมวย)
* ช็อตเด็ด มวยน็อก (ช่วงย่อยก่อนคั่นเบรกที่ 1 เป็นการนำภาพฉากการน็อคเอาท์ของมวยไทยคู่ต่าง ๆ ) 
* คู่มัน มวยไทย (เทปบันทึกภาพมวยไทยในแต่ละวัน)

หมวดหมู่:รายการโทรทัศน์ไทย
หมวดหมู่:มวยไทย
แผ่นดินไหวในชเวโบ พ.ศ. 2555

**แผ่นดินไหวในชเวโบ พ.ศ. 2555** เกิดขึ้นเมื่อเวลา 07.42 น. ตามเวลาท้องถิ่น (01:12 UTC) ของวันที่ 11 พฤศจิกายน วัดขนาดได้ที่แมกนิจูด 6.8 และวัดความรุนแรงได้ที่ระดับ 8 ในมาตราเมร์กัลลี จุดเหนือศูนย์เกิดแผ่นดินไหวอยู่ใกล้กับเมือง Male ห่างจากนครชเวโบไปทางเหนือ-ตะวันออกเฉียงเหนือ 52 กิโลเมตร มีรายงานความเสียหายอย่างมากและเป็นไปได้ว่าผู้เสียชีวิตจากใกล้จุดเหนือศูนย์กลางแผ่นดินไหว โดยเกรงว่า ประชาชนอย่างน้อย 13 คนเสียชีวิต และมียอดผู้ได้รับบาดเจ็บสูงกว่านี้อีกมาก สะพานที่อยู่ระหว่างการก่อสร้างแห่งหนึ่งถล่มลงสู่แม่น้ำอิรวดีบางส่วนใกล้กับชเวโบ และเหมืองทองถล่มที่ Sintku 

## อ้างอิง

ชเวโบ 2555
ชเวโบ 2555
นิติ ชัยชิตาทร

**นิติ ชัยชิตาทร** (ชื่อเล่น **ป๋อมแป๋ม**) เป็นพิธีกร, นักแสดง, ผู้สร้างสรรค์รายการ, และนักเขียนชาวไทย มีชื่อเสียงจากการเป็นพิธีกรและโปรดิวเซอร์รายการ *เทยเที่ยวไทย* (2554-2566) และ *ทอล์ก-กะ-เทย* (2558-ปัจจุบัน) นอกจากนี้ยังมีผลงานการเขียนหนังสือ *มะงุมมะงาหรา* 

## ครอบครัว
นิติ ชัยชิตาทร หรือ ป๋อมแป๋ม เกิดเมื่อวันที่ 7 ตุลาคม พ.ศ. 2524 เป็นบุตรชายคนโตของ นายสมศักดิ์ ชัยชิตาทร (เสียชีวิตแล้วเมื่อ 13 กุมภาพันธ์ พ.ศ. 2561) กับนางชุมศรี ชัยชิตาทร โดยมีน้องสาวอีกหนึ่งคน ชื่อ นิดา ชัยชิตาทร

## การศึกษา
*มัธยมศึกษา : โรงเรียนสาธิตแห่งมหาวิทยาลัยเกษตรศาสตร์
*ปริญญาตรี : คณะอักษรศาสตร์ จุฬาลงกรณ์มหาวิทยาลัย สาขาภาษาบาลี-สันสกฤต
*ปริญญาโท : คณะนิเทศศาสตร์ จุฬาลงกรณ์มหาวิทยาลัย สาขาการสื่อสารมวลชน

## จุดยืนทางการเมือง
นิติสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563

## ผลงาน
### พิธีกรและเบื้องหลัง
* อดีตครีเอทีฟรายการ *[[Five Live]]*
* อดีตพิธีกรรายการ *แตกฟอง Live*
* อดีตพิธีกรรายการ *Pro Teen ช่วงหอเจี๊ยะ* (เปลี่ยนไปเป็นช่วงหนึ่งของรายการ ทอล์ก-กะ-เทย Tonight) (GMM25)
* อดีตพิธีกรรายการ *[[ซิสเตอร์เดย์|Sisterday Star Live]]* (GMM 25)
* พิธีกรและโปรดิวเซอร์รายการ *[[ทอล์ก-กะ-เทย|ทอล์ก-กะ-เทย Tonight]]* (GMM 25)
* ผู้จัดการฝ่ายผลิตรายการของ จีเอ็มเอ็มทีวี
* อดีตพิธีกรและโปรดิวเซอร์รายการ *[[เทยเที่ยวไทย]]* (GMM 25) (ปัจจุบันยุติการเป็นพิธีกรหลัก แต่ยังเป็นพิธีกรในช่วง **พ่อค้าแซ่บ** อยู่)
* พิธีกรและโปรดิวเซอร์รายการ *ต่อปากต่อคำ ติดไฟแดง* (YouTube GMM TV)
* พิธีกรและโปรดิวเซอร์รายการ *[[Lip Sync Battle Thailand]]* (One 31)
* พิธีกรและโปรดิวเซอร์รายการ *[[ก็กูทำ ไม่เป็น|ก็กูทำไม่เป็น]]* (Line TV)
* พิธีกรและโปรดิวเซอร์รายการ *[[ทอล์ก-กะ-เทย|ทอล์ก-กะ-เทย ONE NIGHT]]* (One 31)
* พิธีกรรายการ *ปูเสื่อรอ* (ไทยรัฐทีวี ช่อง 32)

### มิวสิกวิดีโอ
* สวยจัง (เทยนี่หว่า!) – บุดด้า เบลส
* ชอบก็จีบ – ริท เดอะสตาร์
* Fine Fine Fine - ชีรณัฐ ยูสานนท์
* หากว่าย้อนเวลากลับไปได้ - พีระ เทศวิศาล
* อยากให้ความคิดมีเสียง - อ้อน ลัคนา หวงมณีรุ่งโรจน์
* ดำจัง - เสนาหอย
* บทเรียนของความเชื่อใจ Ost.Wake Up ชะนี The Series - ชลาทิศ ตันติวุฒิ
* คิดถึง...อีกแล้ว Ost.Wake Up ชะนี The Series – เบนจามิน วาร์นี
*โสดทัศนศึกษา - ว่าน ธนกฤต
*ถูกออกแบบให้อยู่คนเดียว - Roof Top Band

### ภาพยนตร์
* ชอบกดไลค์ ใช่กดเลิฟ
* เกรียน ฟิคชั่น
* The Library ห้องสมุดแห่งรัก
* Present Perfect หากว่าย้อนเวลากลับไปได้
* ตุ๊ดซี่ส์แอนด์เดอะเฟค
* พราก
* อนงค์
* อรหันต์บรรลัย

### โฆษณา
* ชุดชั้นในวาโก้
* น้ำยาถูพื้น มาจิคลีน
* ห้างสรรพสินค้าเซ็นทรัล
* เกมมือถือ PUBG
* น้ำยาบ้วนปาก ลิสเตอรีน

### ละคร/ซีรีส์

### คอนเสิร์ต

### หนังสือ
* *มะงุมมะงาหรา* (2558)

## รางวัล

## อ้างอิง

## แหล่งข้อมูลอื่น
* 
*  
หมวดหมู่:บุคคลที่เกิดในปี พ.ศ. 2524
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:ชายรักร่วมเพศชาวไทย
หมวดหมู่:ชาวไทยที่มีความหลากหลายทางเพศ
หมวดหมู่:นักแสดงไทยที่มีความหลากหลายทางเพศ
หมวดหมู่:นักแสดงสังกัดจีเอ็มเอ็มทีวี
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หอคอยจงยฺเหวียน

[thumb|หอคอยจงยฺเหวียน นคร[เจิ้งโจว ประเทศจีน]]

**หอคอยจงยฺเหวียน** () ตั้งอยู่ในนครเจิ้งโจว เมืองหลวงของมณฑลเหอหนาน ประเทศจีน หอคอยนี้ครอบคลุมพื้นที่ 141 เฮกตาร์ และพื้นที่การก่อสร้าง 58,000 ตารางเมตร ด้วยการลงทุนรวมประมาณ 836 ล้านหยวน ความสูงของหอคอย คือ 388 เมตร ซึ่งเป็นหอคอยเหล็กที่สูงเป็นอันดับ 2 ของโลก รองจากโตเกียวสกายทรี และเป็นหอคอยที่สูงที่สุดเป็นอันดับ 10 ของโลก

หอคอยแห่งนี้ถูกพิจารณาให้เป็นสถานที่สำคัญของมณฑลเหอหนานที่ดึงดูดนักท่องเที่ยว โดยมีหน้าที่เป็นหอส่งสัญญาณโทรทัศน์ รวมถึงศูนย์วัฒนธรรมและการศึกษาของเมือง

## ดูเพิ่ม
*  
* 

## อ้างอิง

หมวดหมู่:หอคอยในประเทศจีน
หมวดหมู่:สิ่งก่อสร้างในมณฑลเหอหนาน
หมวดหมู่:หอคอยที่สร้างเสร็จในปี พ.ศ. 2554
มิกิ (จังหวัดเฮียวโงะ)

**มิกิ** () เป็นนครในจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 176.51 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,035 คน เป็นส่วนหนึ่งของเขตมหานครโคเบะ

## ภูมิศาสตร์
### เทศบาลข้างเคียง
* จังหวัดเฮียวโงะ
** นครโคเบะ
** นครซันดะ
** นครคาโกงาวะ
** นครโอโนะ
** นครคาโต
** เมืองอินามิ

## ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของมิกิใน ค.ศ. 2020 คือ 75,294 คน มิกิทำการสำรวจสำมะโนประชากรมาตั้งแต่ ค.ศ. 1920

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดเฮียวโงะ
เคโรเจน

**เคโรเจน** เป็นส่วนผสมของสารอินทรีย์ ซึ่งพบในหินตะกอน  ตามปกติเคโรเจนจะไม่ละลายในตัวทำละลายอินทรีย์ เพราะมีมวลโมเลกุลสูงมาก (>1,000 Daltons) ส่วนที่ละลายได้เป็นที่รู้จักกันยางมะตอย เมื่อเคโรเจนได้รับความร้อนที่เหมาะสมจากเปลือกโลก เคโรเจนจะให้น้ำมันและก๊าซธรรมชาติ ซึ่งรู้จักกันในนาม สารไฮโดรคาร์บอน (เชื้อเพลิงฟอสซิล) (น้ำมันที่อุณหภูมิ 60-160 °C ก๊าซธรรมชาติที่อุณหภูมิ 150-200 °C) ซึ่งไฮโดรคาร์บอนเหล่านั้น จะไปสะสมตัวในชั้นหินกักเก็บ (Reservoir Rock) ในกรณีนี้ชั้นหินตะกอนที่มีเคโรเจน จะเป็นชั้นหินต้นกำเนิด (Resource Rock) ในการกำเนิดปิโตรเลียม

ชื่อ "เคโรเจน" (Kerogen)ถูกเสนอโดย Alexander Crum Brown นักเคมีอินทรีย์ชาวสก็อต ในปี ค.ศ. 1912 

## อ้างอิง

## ดูเพิ่ม
* Asphaltene
* Oil shale geology
* Petroleum geology
* Tholin

หมวดหมู่:ปิโตรเลียม
นกหัวขวานสามนิ้วหลังทอง

**นกหัวขวานสามนิ้วหลังทอง** (; ) เป็นนกหัวขวานชนิดหนึ่ง 

มีลำตัวยาว 30 เซนติเมตร ขนด้านหลังและขนปีกสีเหลืองอมส้ม สะโพกสีแดงสด หางดำ อกและท้องมีจุดกลมสีขาวบนพื้นสีดำ ตัวผู้มีหัวและหงอนสีแดง ตัวเมียมีหัวและหงอนสีดำจุดขาว มีนิ้วยาว 3 นิ้ว ยื่นมาทางด้านหน้า 2 นิ้ว ด้านหลัง 1 นิ้ว ขนหางสั้นมีแกนขนที่แข็งแรง ใช้สำหรับการเกาะและไต่ต้นไม้ จะงอยปากแหลมยาวเรียว

พบกระจายพันธุ์ตั้งแต่อนุทวีปอินเดียจนถึงภูมิภาคเอเชียตะวันออกเฉียงใต้ จนถึงเขตชีวภาพซุนดา มีทั้งหมด 6 ชนิดย่อย (ดูในตาราง) ในประเทศไทยพบได้ทุกภาค

มีพฤติกรรมชอบอาศัยในป่าโปร่ง, ป่าชายเลน ตลอดจนถึงสวนผลไม้ ที่มีความสูงจากระดับน้ำทะเลไม่เกิน 1,500 เมตร มักพบอยู่ตามลำพัง หรือเป็นคู่ตามโพรงไม้ ไต่ไม้เจาะเปลือกไม้หาแมลงกินด้วยการไต่จากโคนต้นในแนวดิ่ง มีฤดูผสมพันธุ์ในช่วงระหว่างเดือนมีนาคม-เมษายน วางไข่ครั้งละ 2-3 ฟอง 

จัดเป็นสัตว์ป่าคุ้มครองในประเทศไทย 

## อ้างอิง

## แหล่งข้อมูลอื่น

หมวดหมู่:วงศ์นกหัวขวาน
หมวดหมู่:สัตว์ป่าคุ้มครอง
หัวขวานสามนิ้วหลังทอง